Νέα οδηγία έδωσε την Τετάρτη το Ευρωπαϊκό Κέντρο Πρόληψης και Ελέγχου Νόσων για τη χρήση μάσκας.

ADVERTISING

Σύμφωνα με την επικαιροποίηση που "ανέβηκε" στο επίσημο site του την Τετάρτη, πλέον συνίσταται η χρήση μασκών σε όλο τον πληθυσμό έτσι ώστε οι ασυμπτωματικοί φορείς του κορονοϊού να μην διασπείρουν τον ιό μέσω των σταγονιδίων της αναπνοής.

Και αυτό παρά το γεγονός ότι ακόμη δεν είναι γνωστό κατά πόσο η χρήση μάσκας μπορεί να συμβάλλει στη μείωση της μετάδοσης εκτός των άλλων μέτρων.

Πάντως το Κέντρο αναφέρει πλέον ρητά "ότι η χρήση μάσκας στο κοινό μπορεί να χρησιμεύσει ως μέσο ελέγχου της πηγής για τη μείωση της εξάπλωσης της μείωσης στην κοινότητα μέσω των σταγονιδίων της αναπνοής".

Εξειδικεύοντας δε το μέτρο συμπληρώνει ότι η μάσκα ενδείκνυται για χώρους όπως τα μεγάλα καταστήματα τροφίμων, τα εμπορικά κέντρα αλλά και τα μέσα μαζικής μεταφοράς από όσους τα χρησιμοποιούν.

Ολόκληρη η οδηγία όπως τη δημοσίευσε το ECDC.